**Simon Suoranta** (s. 21. toukokuuta 1992 Vaasa) on suomalainen jääkiekkoilija, joka pelaa Mestis-joukkue TUTO Hockeyssa. Hän on pelipaikaltaan vasen laitahyökkääjä. Suorantaa on pidetty pelityyliltään voimahyökkääjänä.

Ura
---

### Seuraura

Suoranta on Vaasan Sportin kasvatti. Hän oli nostamassa seuran B-nuoria I-divisioonasta SM-sarjaan kaudeksi 2008–2009. Kaudeksi 2009–2010 Sport putosi kuitenkin takaisin I-divisioonaan. Suoranta voitti kuitenkin B-nuorten I-divisioonan pronssia keväällä 2010. Hän pelasi osan kaudestaan myös Sportin A-nuorissa, joiden toiseksi paras pistemies hän oli Erik Riskan jälkeen karsintasarjassa tehoilla 2+7=9.

Kaudeksi 2010–2011 Suoranta teki kolmivuotisen SM-liigasopimuksen Oulun Kärppien kanssa ja hän siirtyi alun perin seuran A-nuoriin, mutta elokuussa Kärpät lainasi Suorannan alustavasti koko kauden kattavalla sopimuksella Sportin Mestis-joukkueeseen. Hän pelasi kuitenkin koko kauden seuran A-nuorissa, jonka kolmanneksi paras pistemies Suoranta oli Jens Östmanin kanssa tehoilla 7+18=25.

Suoranta palasi kaudeksi 2011–2012 Kärppien organisaatioon. Hän pelasi syyskauden lähinnä Mestis-joukkue Kiekko-Laserissa, joka ajautui kuitenkin konkurssiin joulukuussa 2011. Suoranta teki Kärpissä SM-liigadebyyttinsä 4. lokakuuta 2011 vieraissa Helsingin IFK:ta vastaan. Hän sai ottelussa jääaikaa 5.04 minuuttia. Kauden aikana kaksi SM-liigaottelua pelannut Suoranta siirtyi Kiekko-Laserin konkurssin jälkeen loppukaudeksi Kärppien A-nuoriin. Kaudella 2012–2013 hän sai peliaikaa SM-liigasta loukkaantumisten myötä. Suorannan liigauran avausmaali syntyi 23. marraskuuta 2012 siirretyn rangaistuksen aikana vieraissa Kalevan Palloa vastaan. Yhteensä hänen tulokaskautensa toi 47 runkosarjaottelussa tehot 4+1=5 sekä kolmessa playoff-ottelussa yhden syöttöpisteen. Suoranta pelasi kautensa suurimmaksi osaksi toimivassa ketjussa Joonas Kemppaisen ja Antti Mäkilän kanssa. Joulukuussa 2012 hän teki kaksivuotisen jatkosopimuksen Kärppien kanssa.

Kaudella 2013–2014 Suoranta paransi SM-liigan yhden kauden piste-ennätystään tehtyään 52 runkosarjaottelussa tehot 5+7=12. Hän voitti kauden päätteeksi Suomen-mestaruuden. Helmikuussa 2015 Suoranta teki vuoden mittaisen jatkosopimuksen Kärppien kanssa. Kaudella 2014–2015 hän avasi maalitilinsä SM-liigan pudotuspeleissä varsin hyvään saumaan heti kahdella maalilla 28. maaliskuuta 2015 viidessä puolivälieräottelussa Saimaan Palloa vastaan. Suorannan ensimmäinen osuma jäi Kärppien 5–1-voittoon päättyneen ottelun ratkaisumaaliksi ja joukkue eteni välieriin otteluvoitoin 4–1. Hänet palkittiin ottelun *Ilta-Sanomien* kolmen tähden tähtipelaajana. Maalit jäivät lopulta Suorannan kauden ainoiksi tehopisteiksi pudotuspeleissä. Hän voitti kauden päätteeksi taas Suomen-mestaruuden. Suoranta pelasi kauden aikana myös viisi ottelua lainalla Mestis-joukkue Kajaanin Hokissa.

Suorannan rooli jäi kaudella 2015–2016 edellisten kausien tapaan varsin pieneksi ja hän pelasi kokoonpanoon mahtuessaan useimmiten nelosketjussa. Suorannan kausi päättyi toisessa välieräottelussa 2. huhtikuuta 2016 vieraissa Tapparaa vastaan, kun Stephen Dixon taklasi häntä päähän. Dixon sai tilanteesta 5+20-minuutin rangaistuksen pään tai niskan alueelle kohdistuneesta taklauksesta. Hänet määrättiin kolmen ottelun pelikieltoon. Suoranta voitti kauden päätteeksi SM-pronssia. Hän eteni Kärppien kanssa myös Mestarien liigan finaaliin, mutta mestaruuden vei lopulta kuitenkin ruotsalainen Frölunda HC lukemin 2–1.

Kaudeksi 2016–2017 Suoranta siirtyi kaksivuotisella sopimuksella Porin Ässiin. Hän otti paikkansa joukkueen ykkösketjusta ja lähes kolminkertaisti SM-liigan yhden kauden piste-ennätyksensä tehoilla 18+16=34, joilla Suoranta oli Ässien paras pistemies ja maalintekijä. Kaudella 2017–2018 hän pelasi loukkaantumisten vuoksi runkosarjassa vain 22 ottelua. Syyskuussa 2017 Suoranta joutui peräti noin kolmeksi kuukaudeksi sivuun. Hän kärsi loukkaantumista myös pudotuspeleissä, joissa Suoranta loukkaantui kahteen kertaan ja pelasi vain kolme ottelua seitsemästä.

Suoranta siirtyi kaudeksi 2018–2019 vuoden mittaisella sopimuksella Turun Palloseuraan. Hän oli alkukauden sivussa syyskuussa 2018 tehdyn polvileikkauksen vuoksi ja Suoranta pelasi ensimmäisen runkosarjaottelunsa vasta marraskuussa. Hän oli loukkaantumisen vuoksi sivussa myös tammikuun 2019. Suoranta pelasi kauden aikana kaikkiaan vain 23 runkosarja-, kaksi playoff- ja kaksi CHL-ottelua. Kaudella 2018–2019 hän onnistui tekemään TPS:ssä 27 pelaamassaan ottelussa vain viisi tehopistettä. Suoranta edusti joukkuetta kauden aikana myös Spengler Cupissa. Tammikuussa 2020 hänen sopimuksensa purettiin yhteisymmärryksessä ja Suoranta palasi loppukauden kattavalla ja yhden optiovuoden sisältävällä sopimuksella kasvattajaseuraansa Vaasan Sportiin. Maaliskuussa seura käytti hänen sopimuksessaan olleen option ja teki vuoden mittaisen jatkosopimuksen Suorannan kanssa.

Kaudeksi 2021–2022 Suoranta siirtyi vuoden mittaisella sopimuksella Britannian EIHL-liigan englantilaisjoukkue Nottingham Panthersiin. Hänen sopimuksensa kuitenkin purettiin joulukuussa 2021. Tammikuussa 2022 Suoranta siirtyi loppukauden kattavalla sopimuksella Ranskan Ligue Magnusin Dragons de Roueniin.

Lokakuussa 2022 Suoranta siirtyi tryoutille Ruotsin toiseksi korkeimmalle sarjatasolle HockeyAllsvenskan-joukkue Västerviks IK:hon oltuaan alkukauden 2022–2023 ilman sopimusta. Viiden ottelun jälkeen marraskuussa hän sai seuraansa loppukauden kattavan jatkosopimuksen.

Marraskuussa 2023 Suoranta siirtyi loppukauden 2023–2014 kattavalla sopimuksella Mestis-joukkue TUTO Hockeyn riveihin oltuaan alkukauden ilman sopimusta. Joukkuetta valmentaa hänen joukkuetoverinaan TPS:ssä ja Sportissa pelannut Jonne Virtanen.

### Maajoukkueura

Suoranta on pelannut Suomen A-maajoukkueessa kolme ottelua ilman tehopisteitä. Hän teki A-maajoukkuedebyyttinsä Channel One Cupin Helsingin jäähallissa pelatussa avausottelussa 15. joulukuuta 2016 Tšekkiä vastaan. Suoranta merkittiin Suomen nelosketjun oikeaan laitaan Jani Lajusen ja Joonas Nättisen viereen. Hän keräsi ottelussa yhden kahden minuutin jäähyn korkeasta mailasta.

Suoranta on pelannut myös 12 nuorten ja yhden poikien maaottelun.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2009–2010 | Sport | A-SM | 19 | 2 | 3 | 5 | 4 | – | – | – | – | – |
| 2010–2011 | Sport | A-SM | 42 | 7 | 18 | 25 | 26 | – | – | – | – | – |
| 2011–2012 | Kärpät | A-SM | 27 | 2 | 11 | 13 | 24 | 3 | 0 | 0 | 0 | 0 |
|  | Kärpät | SM-liiga | 2 | 0 | 0 | 0 | 0 | – | – | – | – | – |
|  | Kiekko-Laser | Mestis | 18 | 2 | 3 | 5 | 4 | – | – | – | – | – |
| 2012–2013 | Kärpät | A-SM | 7 | 0 | 3 | 3 | 2 | – | – | – | – | – |
|  | Kärpät | SM-liiga | 47 | 4 | 1 | 5 | 10 | 3 | 0 | 1 | 1 | 0 |
| 2013–2014 | Kärpät | A-SM | 3 | 0 | 0 | 0 | 0 | – | – | – | – | – |
|  | Kärpät | SM-liiga | 52 | 5 | 7 | 12 | 22 | 7 | 0 | 1 | 1 | 2 | Kanada-malja |
| 2014–2015 | Kärpät | SM-liiga | 41 | 4 | 4 | 8 | 14 | 9 | 2 | 0 | 2 | 27 | Kanada-malja |
|  | Hokki | Mestis | 5 | 0 | 1 | 1 | 2 | – | – | – | – | – |
| 2015–2016 | Kärpät | SM-liiga | 39 | 3 | 2 | 5 | 14 | 6 | 0 | 0 | 0 | 14 |
| 2016–2017 | Ässät | SM-liiga | 53 | 18 | 16 | 34 | 45 | 3 | 0 | 0 | 0 | 0 |
| 2017–2018 | Ässät | SM-liiga | 22 | 8 | 10 | 18 | 6 | 3 | 1 | 0 | 1 | 2 |
| 2018–2019 | TPS | SM-liiga | 23 | 7 | 6 | 13 | 8 | 2 | 0 | 0 | 0 | 0 |
| 2019–2020 | TPS | SM-liiga | 27 | 3 | 2 | 5 | 8 | – | – | – | – | – |
|  | Sport | SM-liiga | 17 | 1 | 4 | 5 | 4 | – | – | – | – | – |
| 2020–2021 | Sport | SM-liiga | 38 | 3 | 4 | 7 | 12 | – | – | – | – | – |
| 2021–2022 | Nottingham Panthers | EIHL | 12 | 2 | 2 | 4 | 4 | – | – | – | – | – |
|  | Rouen Hockey Élite 76 | Ranska | 17 | 2 | 7 | 9 | 6 | 3 | 1 | 0 | 1 | 0 |
| 2022–2023 | Västerviks IK | Allsvenskan | 33 | 5 | 0 | 5 | 10 | – | – | – | – | – |
| 10 kautta | yhteensä | SM-liiga | 361 | 56 | 56 | 112 | 143 | 33 | 3 | 2 | 5 | 45 |
| 1 kausi | yhteensä | Allsvenskan | 33 | 5 | 0 | 5 | 10 | – | – | – | – | – |
| 1 kausi | yhteensä | Ranska | 17 | 2 | 7 | 9 | 6 | 3 | 1 | 0 | 1 | 0 |
| 1 kausi | yhteensä | EIHL | 12 | 2 | 2 | 4 | 4 | – | – | – | – | – |
| 1 kausi | yhteensä | Mestis | 5 | 0 | 1 | 1 | 2 | – | – | – | – | – |

Lähteet
-------

* Simon Suoranta The Internet Hockey Databasessa (englanniksi)
* Simon Suoranta Eurohockey-sivustolla (englanniksi)
* Simon Suoranta *Elite Prospects*. Everysport Media Group AB.  (englanniksi)

### Viitteet

1. ↑  Mujunen, Johanna: Peli kulkee, kortti ei *oulunkarpat.fi*.  1.2.2013. Oulun Kärpät Oy. Viitattu 4.2.2013.
2. ↑  Simon Suoranta *Jatkoaika.com*. Jatkoaika r.y. Viitattu 22.5.2018.
3. 1 2 3 4 5 6  Simon Suoranta *Elite Prospects*. Everysport Media Group AB.  (englanniksi)
4. ↑  Elite Prospects - Sport U20 *eliteprospects.com*. Everysport Media Group AB. Viitattu 10.4.2019. (englanniksi)
5. ↑  Sport-miehistö valmiina kauteen *Jatkoaika.com*.  2.8.2010. Jatkoaika r.y. Viitattu 5.10.2011.
6. ↑  Elite Prospects - Sport U20 *eliteprospects.com*. Everysport Media Group AB. Viitattu 10.4.2019. (englanniksi)
7. ↑  Tilastot - Liiga *liiga.fi*.  4.10.2011. Jääkiekon SM-liiga Oy. Viitattu 5.10.2011.
8. ↑  Viitarinne, Kimmo: Tais­te­lu­voit­to tu­liai­si­na *kaleva.fi*.  23.11.2012. Kaleva 365 Oy. Viitattu 6.5.2021.
9. ↑  Onnela, Janne: Kärppien pelaaja-arvioinnit 2012-2013: Ei tervettä päivää *Jatkoaika.com*.  24.3.2013. Jatkoaika r.y. Viitattu 24.3.2013.
10. ↑  Kärpät teki jatkosopimukset neljän pelaajansa kanssa *Jatkoaika.com*.  11.12.2012. Jatkoaika r.y. Viitattu 11.12.2012.
11. ↑  Kärpät kiinnitti nuorta voimaa tuleviksi kausiksi *Jatkoaika.com*.  4.2.2015. Jatkoaika r.y. Viitattu 26.4.2015.
12. ↑  Otteluseuranta *liiga.fi*.  28.3.2015. Jääkiekon SM-liiga Oy. Viitattu 30.3.2015.
13. ↑  Simon Suoranta liekeissä – Kärpät meni välieriin *is.fi*.  28.3.2015. Sanoma Media Finland Oy. Viitattu 30.3.2015.
14. ↑  Otteluseuranta *liiga.fi*.  2.4.2016. Jääkiekon SM-liiga Oy. Viitattu 17.4.2016.
15. ↑  Stephen Dixonille kolmen ottelun pelikielto *Jatkoaika.com*.  5.4.2016. Jatkoaika r.y. Viitattu 17.4.2016.
16. ↑  Simon Suoranta siirtyy Ässiin *assat.com*.  18.5.2016. HC Ässät Pori Oy. Viitattu 18.5.2016.
17. ↑  Elite Prospects - Ässät *eliteprospects.com*. Everysport Media Group AB. Viitattu 10.4.2019. (englanniksi)
18. ↑  Seppä, Lassi: Ässille paha takaisku − Suoranta pitkään sivussa *Jatkoaika.com*.  22.9.2017. Jatkoaika r.y. Viitattu 29.3.2018.
19. ↑  TPS:lle kuusi uutta pelaajaa - Korpikoski palaa pitkällä sopimuksella Turkuun *Jatkoaika.com*.  21.5.2018. Jatkoaika r.y. Viitattu 22.5.2018.
20. ↑  Nurmi, Teemu: Sairastuvalta palannut Simon Suoranta aistii menestyshimon TPS:sta *turkulainen.fi*.  22.11.2018. Etelä-Suomen Media Oy. Viitattu 11.4.2019.
21. ↑  Strozyk, Matias: TPS-hyökkääjän karu epäonni jatkuu, taas sairastuvalle viikkokausiksi – myös Korpikoski jatkaa pitkää toipumistaan *yle.fi*.  27.12.2018. Yleisradio Oy. Viitattu 5.12.2023.
22. ↑  Mänty-Sorvari, Laurell: Sport vahvistuu tutulla paluumuuttajalla − Simon Suoranta palaa kotkapaitaan *Jatkoaika.com*.  27.1.2020. Jatkoaika r.y. Viitattu 27.1.2020.
23. ↑  Suoranta ja nuoriso-osasto jatkaa Sportissa *vaasansport.fi*.  10.3.2020. Hockey-Team Vaasan Sport Oy. Viitattu 12.3.2020.
24. ↑  The Nottingham Panthers on X *twitter.com*.  27.7.2021. The Nottingham Panthers. Viitattu 5.12.2023. (englanniksi)
25. ↑  The Nottingham Panthers on X *twitter.com*.  23.12.2021. The Nottingham Panthers. Viitattu 5.12.2023. (englanniksi)
26. ↑  ARRIVEE *twitter.com*.  5.1.2022. Dragons de Rouen. Viitattu 5.12.2023. (ranskaksi)
27. ↑  Pettersson, Conny: Ny forward ansluter till Västerviks IK *vikhockey.se*.  31.10.2022. Västerviks IK A-lag AB. Viitattu 5.12.2023. (ruotsiksi)
28. ↑  VIK förlänger med Suoranta! *vikhockey.se*.  22.11.2022. Västerviks IK A-lag AB. Viitattu 5.12.2023. (ruotsiksi)
29. ↑  Liigakonkari Simon Suoranta TUTOn hyökkäykseen *Jatkoaika.com*.  21.11.2023. Jatkoaika r.y. Viitattu 5.12.2023.
30. ↑  FIN - CZE (Line Up) *stats.swehockey.se*.  15.12.2016. Svenska Ishockeyförbundet. Viitattu 1.3.2019. (englanniksi)
31. ↑  FIN - CZE (4-2) *stats.swehockey.se*.  15.12.2016. Svenska Ishockeyförbundet. Viitattu 1.3.2019. (englanniksi)
32. ↑  Kiekko-Laserin Mestis-kauden tilastot hylätty joukkueen konkurssin takia.

TUTO Hockey – Mestis
3 Siiki |
5 Lampi |
7 Karlsson (**C**) |
9 V. Virtanen (**A**) |
11 Kaski |
12 Forsblom |
18 Vähätalo |
19 Gröhn |
21 Virta |
22 Rannisto |
23 Asplund (**A**) |
24 Suistio |
25 Laiho |
26 Karjalainen |
27 Leppikoski |
28 Koskinen |
30 Mäkelä |
30 Pohjola |
31 Huhtamaa |
33 Suoranta |
37 Vuorio |
38 Himmanen |
40 Levo (**A**) |
42 Heiskari |
44 Tiihonen |
48 Vuorela |
70 J. Virtanen (**A**) |
77 Takkunen |
86 Kerkkänen  

Valmentajat Virtanen – Kivilahti – Törnström – Paalasmaa